b'\n_START_ARTICLE_\nDrago \xc5\xbdagar\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdagar je leta 1968 diplomiral na Filozofski fakulteti v Ljubljani, na kateri je 1979 tudi doktoriral. \xc5\xbde pred doktoratom se je na Filozofski fakulteti tudi zaposlil (1969) in sicer na oddelku za psihologijo._NEWLINE_\xc5\xbdagar je od leta 1986 redni profesor za pedago\xc5\xa1ko psihologijo na Filozofski fakulteti v Ljubljani. Kot raziskovalec se ukvarja s psihologijo pouka in u\xc4\x8denja, posebno z ustvarjalnostjo in motivacijo \xc5\xa1olarjev. O tej problematiki je sam ali v soavtorstvu z drugimi objavil \xc5\xa1tevilne strokovne \xc4\x8dlanke in ve\xc4\x8d monografskih del.'